Document ID: /roh_data/filtered/fineweb-2-filterrobots_roh.jsonl.gz/18284

22-5-2018. Muort in defect dad in uder hidraulic flessegian denter 50 e 100 liters ieli sil binari dalla Viafier Matterhorn Gottard. Grazia alla reacziun sperta dils luvrers sa vegnir impediu che dapli ieli sortescha dalla maschina. Nus pumpiers che vevan gest finiu igl exercezi a Sedrun vein beinspert saviu ligiar igl ieli cun agid da teilas specialas. Silsuenter vein nus sondau con profund ch’il terren ei contaminaus e vein protegiu la surfatscha da plievgia. Uss ston la gera ed il terren vegnir allontanai sin ina lunghezia da 10 meters. Sper nos specialists dad ABC ei era la polizia ed ina persuna digl uffeci d’ambient stai en acziun. Nus essan vegni susteni dils luvrers dalla firma pertuccada.
https://pumpiers.ch/index.php/RM/internvenziuns/archiv/314-oelwehr-auf-dem-bahngeleise#sigProIde6a81f1a69